ഒഫീലിയ (ചിത്രകല)

1851-ലും 1852-ലും പൂർത്തിയാക്കിയ ലണ്ടനിലെ ടേറ്റ് ബ്രിട്ടന്റെ ശേഖരത്തിലുള്ള ബ്രിട്ടീഷ് കലാകാരനായ സർ ജോൺ എവററ്റ് മില്ലൈസ് വരച്ച ഒരു പെയിന്റിംഗാണ് ഒഫീലിയ. വില്യം ഷേക്സ്പിയറിന്റെ ഹാംലെറ്റ് നാടകത്തിലെ ഒഫീലിയ എന്ന കഥാപാത്രം ഡെൻമാർക്കിലെ ഒരു നദിയിൽ മുങ്ങിമരിക്കും മുമ്പ് പാടുന്നത് ഇതിൽ ചിത്രീകരിച്ചിരിക്കുന്നു.

റോയൽ അക്കാദമിയിൽ ആദ്യമായി പ്രദർശിപ്പിച്ചപ്പോൾ സമ്മിശ്ര പ്രതികരണമാണ് ഈ ചിത്രത്തിന് ലഭിച്ചത്. എന്നാൽ പിന്നീട് പത്തൊൻപതാം നൂറ്റാണ്ടിന്റെ മധ്യത്തിലെ ഏറ്റവും പ്രധാനപ്പെട്ട സൃഷ്ടികളിൽ ഒന്നായി അതിന്റെ സൗന്ദര്യം, പ്രകൃതിദത്തമായ പ്രകൃതിദൃശ്യത്തിന്റെ കൃത്യമായ ചിത്രീകരണം, ജോൺ വില്യം വാട്ടർഹൗസും സാൽവദോർ ദാലിയും മുതൽ പീറ്റർ ബ്ലെയ്ക്കും എഡ് റുഷയും വരെയുള്ള കലാകാരന്മാരുടെ സ്വാധീനം എന്നിവയാൽ പ്രശംസിക്കപ്പെട്ടു. 
 തീമും ഘടകങ്ങളും 
ഒഫീലിയ മുങ്ങി മരിക്കുന്നതിന് തൊട്ടുമുമ്പ് നദിയിൽ പൊങ്ങിക്കിടക്കുന്നതാണ് ചിത്രത്തിലുള്ളത്. ഹാംലെറ്റിന്റെ ആക്റ്റ് IV, സീൻ VII-ൽ ഈ രംഗം ഗെർട്രൂഡ് രാജ്ഞിയുടെ ഒരു പ്രസംഗത്തിൽ വിവരിച്ചിരിക്കുന്നു."Millais Ophelia: Behind the painting". Retrieved on 16 January 2008.
ചിത്രീകരിച്ചിരിക്കുന്ന എപ്പിസോഡ് സാധാരണയായി സ്റ്റേജിൽ കാണില്ല, ഷേക്സ്പിയറിന്റെ വാചകത്തിൽ ഇത് ജെർട്രൂഡിന്റെ വിവരണത്തിൽ മാത്രമേ ഉള്ളൂ. ഒഫീലിയ മനസ്സിൽ സങ്കടത്തോടെ കാട്ടുപൂക്കളുടെ മാലകൾ ഉണ്ടാക്കുന്നു. അവർ ചെറുപുഴയിലേയ്ക്ക് ശാഖകൾ മീതെതൂങ്ങിക്കിടക്കുന്ന ഒരു വില്ലോ മരത്തിൽ കയറുന്നു. അവളുടെ ചുവട്ടിൽ ഒരു കൊമ്പ് ഒടിഞ്ഞുവീഴുന്നു. അവളുടെ അപകടത്തെക്കുറിച്ച് അറിയാത്തതുപോലെ ("അവളുടെ സ്വന്തം ദുരിതത്തിൽ അശക്തയായി") അവർ പാട്ടുകൾ പാടി വെള്ളത്തിൽ കിടക്കുന്നു. അവളുടെ വസ്ത്രങ്ങൾ,  അവളെ താൽകാലികമായി പൊങ്ങിക്കിടക്കാൻ അനുവദിച്ചു ("അവളുടെ വസ്ത്രങ്ങൾ വിശാലമായി പരന്നു, / കൂടാതെ, മത്സ്യകന്യകയെപ്പോലെ, അൽപനേരം അവളെ പൊതിഞ്ഞു."). എന്നാൽ ഒടുവിൽ, " പാവം അതിനിർഭാഗ്യവതിയായ അവളെ അവളുടെ ശ്രുതിമധുരഗീതത്തിൽ നിന്ന് വലിച്ചെറിഞ്ഞു" "അവ്യക്തമായ മരണത്തിലേക്ക്".  

സാഹിത്യത്തിലെ ഏറ്റവും കാവ്യാത്മകമായി എഴുതിയ മരണ ദൃശ്യങ്ങളിലൊന്നായി ഒഫീലിയയുടെ മരണം പ്രശംസിക്കപ്പെട്ടു.For one example of praise see The Works of Shakespeare, in 11 volumes (Hamlet in volume 10), edited by Henry N. Hudson, published by James Munroe and Company, 1856: "This exquisite passage is deservedly celebrated. Nothing could better illustrate the Poet's power to make the description of a thing better than the thing itself, by giving us his eyes to see it with".

കുറിപ്പുകൾ

അവലംബം
 Hawksley, Lucinda. Lizzie Siddal: Face of the Pre-Raphaelites. Walker & Company, 2006. 
 Secher, Benjamin. "Ten things you never knew about Ophelia". The Daily Telegraph, 22 September 2007. Retrieved on 6 March 2012.

പുറംകണ്ണികൾ

Tate Ophelia learning resource  – a Tate learning resource about Millais's painting Ophelia

Millais Ophelia – a website about the painting
LizzieSiddal.com  – a weblog researching and discussing the life of Elizabeth Siddal
Smarthistory: Ophelia  – a short video podcast about the painting

വർഗ്ഗം:ടേറ്റ് ഗാലറികളിലെ ശേഖരം
വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ